
EXPUNERE DE MOTIVE  PRIVIND OPORTUNITATEA 
PROIECTULUI DE HOTĂRÂRE

Sectiunea 1 
Titlul proiectului de hotărâre
Proiect de hotărâre privind declanşarea procedurii de selecţie pentru ocuparea posturilor vacante din cadrul Consiliului de Administraţie al Companiei Locale de Termoficare Colterm S.A Timişoara

Sectiunea a 2 - a 
Motivul emiterii proiectului de hotărâre

Prin Hotărârea Consiliului Local al Municipiului Timişoara nr. 99/2016 s-a stabilit că, Consiliul de administraţie este format din 9 membri în cazul întreprinderilor publice care îndeplinesc următoarele condiţii cumulative:
a) au înregistrat o cifră de afaceri în ultimul exerciţiu financiar superioară echivalentului în lei al sumei de 7.300.000 euro;
b) au cel puţin 50 de angajaţi.
Având în vedere Adresa Companiei Locale de Termoficare Colterm S.A Timişoara înregistrată cu nr. SC2018-001850/26.01.2018, se comunică: numărul de angajaţi, cifra de afaceri a societăţii pe anul 2017, precum şi faptul că în urma procedurii de selecţie finalizate în anul 2017 nu au fost ocupate toate cele 9 posturi de administratori ai societăţii. Aşadar, în caz de vacanţă a unuia sau mai multor posturi de administratori, procedura de selecţie se declanşează, prin grija autorităţii publice tutelare, în termen de 45 de zile de la vacantare.
De asemenea, se ia în considerare şi faptul că în cazul societăţilor la care statul sau o unitate administrativ-teritorială este acţionar unic, declanşarea procedurii de selecţie a membrilor consiliilor de administraţie se realizează la data la care autoritatea publică tutelară emite actul administrativ în acest sens.
În concluzie, apreciem că este oportună iniţierea unui proiect de hotărâre privind declanşarea procedurii de selecţie  pentru ocuparea posturilor vacante din cadrul Consiliului de Administraţie al Companiei Locale de Termoficare Colterm S.A Timişoara.

